4 ธนาคารมอบสิทธิประโยชน์ให้ลูกค้าซื้อบ้าน
4 ธนาคารจับมือพร็อพเพอร์ตี้เพอร์เฟ็กต์ มอบสิทธิประโยชน์ให้ลูกค้าซื้อบ้าน
17 ก.พ. 2553

4 ธนาคารจับมือพร็อพเพอร์ตี้เพอร์เฟ็กต์ มอบสิทธิประโยชน์ให้ลูกค้าซื้อบ้าน 
ธนาคารกรุงไทย ธนาคารออมสิน ธนาคารนครหลวงไทย และธนาคารซีไอเอ็มบีไทย ให้สิทธิพิเศษกู้เต็ม 100 % พร้อมสิทธิพิเศษทางการเงินอื่นๆ
นายอนุชิต อนุชิตานุกูล รองกรรมการผู้จัดการธนาคารกรุงไทย กล่าวว่า ธนาคารซึ่งเป็นผู้ปล่อยกู้หลักให้กับโครงการของพร็อพเพอร์ตี้เพอร์เฟ็กต์ จะให้สิทธิพิเศษอัตราดอกเบี้ย 0 % ปีแรก หลังจากนั้น อัตราดอกเบี้ยเงินกู้ลูกค้ารายใหญ่ชั้นดี เอ็มแอลอาร์ ลบ 0.75% ตลอดอายุสัญญาโดยโปรโมชั่นที่ให้กับลูกค้าพร็อพเพอร์ตี้เพอร์เฟ็กต์ มีมาอีกเรื่อยๆ 
นายชัยนันท์ ลภิธนานุวัฒน์ ผู้ช่วยกรรมการผู้จัดการใหญ่ ธนาคารนครหลวงไทยกล่าวว่า ธนาคารเสนออัตราดอกเบี้ยปีแรก 1.75% ปีที่ 2-3 เอ็มแอลอาร์ลบ1.5% หลังจากนั้นเอ็มแอลอาร์ ลบ 1.25% ตั้งเป้าฝ่ายสินเชื่อ 2 พันล้านบาท 
ด้าน นายธาดา จารุกิจไพศาล ผู้ช่วยกรรมการผู้จัดการใหญ่ ธนาคาร ซีไอเอ็มบี ไทย กล่าวว่า ธนาคารให้กู้สูงสุดถึง 120% เพื่อให้ลูกค้ามีเงินไปตกแต่งบ้าน รวมถึงซื้อประกันสินเชื่อ นอกจากนี้ เน้นอนุมัติเร็ว รู้ผลสินเชื่อใน 1 วัน และพร้อมโอนใน 3 วัน